### Resume

Byrådet har afsat midler til nye idrætsfaciliteter ved [adresse] i Give. Foreningen Give Idræt- Sundhed- og Kulturcenter (GISK) er medfinansierende på projektet. GISK ønsker bl.a. at tilføre projektet ekstra omklædningsrum og vindfang, hvorfor GISK ansøger om et tillæg til anlægsbevillingen på 978.800 kr. GISK ønsker selv at finansiere udvidelsen af projektet.

### Sagsfremstilling

Der er samlet afsat 41,6 mio. kr. til nye idrætsfaciliteter ved [adresse] i Give. Dele af anlægsbevillingen er anvendt til etableringen af en kunstgræsbane, hvortil GISK medfinansierer 1,6 mio. kr. Den resterende del af bevillingen anvendes til nye idrætsfaciliteter og reetablering af skolens skur. GISK er medfinansierende på dette projekt med 7 mio. kr.

Medfinansieringen fra GISK til nye idrætsfaciliteter var oprindelig på 7,6 mio. kr., men grundet ønske om at fastholde projektet trods prisstigninger fik GISK på Byrådets møde den 25. maj 2022, sag 103, godkendt et tillæg til anlægsbevillingen på 1 mio. kr., som GISK finansierer.

Efter at projektet var udbudt i en totalentreprise, blev der i sommeren 2022 underskrevet kontrakt med valgte entreprenør omkring byggeriet af de nye idrætsfaciliteter. I forbindelse med kontraktindgåelsen var der mellem [adresse], Vejle Kommune og entreprenøren drøftelser omkring projektet. På daværende tidspunkt udtrykte GISK ønske om ekstra omklædningsrum og vindfang.

GISK ønsker, at projektet tilføres flere omklædningsrum og et vindfang. Omklædningsrummene, der ønskes placeret mod græsarealet, udgør ca. 98 kvadratmeter og vil bestå af to omklædningsrum med brus, familieomklædningsrum med brus samt toilet med brus. Indeholdt i de 98 kvm. er desuden teknikrum. De nye omklædningsrum samt teknikrum vil samlet beløbe sig til 780.000 kr., mens vindfanget vil beløbe sig til 124.500 kr. Derudover betyder etableringen af en klatrevæg/-labyrint, som GISK modtager fondsmidler til, en forskydning og forstærkning af brandvæggen i motoriksalen. Dette beløber sig til 46.300 kr. Hertil kommer tillige udgifter til ekstra rådgiverhonorar på 28.000 kr. Samlet beløber udvidelserne/ændringerne sig til 978.800 kr., som GISK selv vil finansiere. GISK ansøger således om et tillæg til anlægsbevillingen på 978.800 kr.

GISK oplyser, at de påtager sig ansvar og risiko for eventuel forsinkelse/ændring af projektet, såfremt ansøgningen ikke godkendes politisk.

Et estimat på drift og vedligehold (inklusiv klimaskærm) af de ekstra kvadratmeter er 29.106 kr. årligt, som Vejle Kommune skal afholde, og som er ud over den estimerede budgetudfordring på drift af hallerne.

GISK har på nuværende tidspunkt indbetalt 2,2 mio. kr. af deres medfinansiering og mangler således fortsat at indbetale 6,4 mio. kr. Hertil kommer eventuelt finansieringen af omklædningsrum, vindfang, forskydnign af brandvæg og ekstra rådgiverhonorar på i alt 978.800 kr.

GISK oplyser, at der på nuværende tidspunkt er givet tilsagn om 6,5 mio. kr. (hvoraf de 2,2 mio. kr. er del af). Pengene opkræves i rater, hvorfor GISK på nuværende tidspunkt vil kunne indbetale ca. 1 mio. kr. Endvidere er GISK tildelt en kommunegaranti på 6,5 mio. kr. som endnu ikke er aktiveret.

I byggeriet af de kommende idrætsfaciliteter er der i forvejen indarbejdet tre nye omklædningsrum med brus, familieomklædningsrum med brus, samt handicaptoilet med brus. I eksisterende faciliteter ved eksisterende hal forefindes fire omklædningsrum med brus.

Ansøgningen fra GISK samt tillæg til ansøgningen er vedlagt som bilag i sagen.

### Økonomi

![](data:image/png;base64...)

Opsummering af de bevillingsmæssige konsekvenser:
Der afsættes rådighedsbeløb og gives anlægsbevilling på 0,979 mio. kr. til byggeriet, der finansieres ved 0,979 mio. kr. i egenfinansiering. Der afsættes rådighedsbeløb og gives anlægsbevilling på dette.

Høring:
Økonomi og Controlling har ingen bemærkninger af bevillingsmæssige karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

Kultur- og Sundhedsdirektøren indstiller, 4. oktober 2022, pkt. 151:

at anlægsbudgettet for [adresse] i Give hæves med 0,979 mio. kr. og medfinansieringen fra GISK hæves med 0,979 mio. kr., og

at de bevillingsmæssige konsekvenser godkendes, jf. bevillingsskema under afsnittet økonomi.

Beslutning fra Kultur- og Idrætsudvalget, 4. oktober 2022, pkt. 151:

Anbefales.

Beslutning fra Økonomiudvalget, 24. oktober 2022, pkt. 210:

Anbefales.

Fraværende:

Yngve Olesen

Ørni Lind

### Beslutning

Godkendt.

Fraværende: Leonora Ravn. I stedet mødte August Lauritsen.